Herold Róbert orvosi tanulmányait a Pécsi Orvostudományi Egyetemen végezte, ahol 1991-ben szerzett általános orvosi diplomát. 1991-től 1992-ig a Szigetvár Városi Kórház Pszichoterápiás osztályán, majd 1992-től a PTE ÁOK Pszichiátriai Klinikáján dolgozik. 1995-ben pszichiátriai szakvizsgát, majd 2007-ben pszichoterápiás szakvizsgát szerzett. A Dinamikus Rövidterápiás Egyesület és Alkotó Műhely módszerspecifikus terapeutája. 2005-ben védte meg PhD értekezését, 2015-ben habilitált. 2016-ban egyetemi docenssé nevezték ki. 2019 óta a PTE Pszichiátriai és Pszichoterápiás Klinika igazgatóhelyettese. 2018 óta a Magyar Pszichiátriai Társaság vezetőségi tagja. 2020 óta az Egészségügyi Tudományos Tanács Klinikai Farmakológiai Etikai Bizottságának tagja. Oktatóként részt vesz a medikus, szakpszichológus, rezidens, pszichoterápiás és művészetterápiás képzésben, illetve a szakorvosok folyamatos továbbképzésében. Tudományos érdeklődésének fókuszában a társas kogníció pszichopatológiai aspektusai, a pszichózisok etiológiája, pszichopatológiája és komplex terápiája, illetve a digitális kultúra személyiségre gyakorolt hatásai állnak.

IF: 102.940, MTMT-ben regisztrált közlemények száma: 99

MTMT link:

<https://m2.mtmt.hu/gui2/?type=authors&mode=browse&sel=10000179>